
PROOEM1U M 

Jam  antiquissimis  temporibus  medici  graeci,  ro- 
mani,  arabici,  ut  Hippocrates,  Galenus, 
A v i c e n n a , intestinorum  ulcera  commemorarunt 
Quum  autem  Sydenham  et  Willis  talia  ul- 
cera negarent,  sententia  illa  oblivioni  tradita 
est,  etsi  multae  sectiones  if  festinorum  ulcera 
ostendebant.  Broussaei  doctrina,  gastroente- 
ritidem  omnium  morborum  causam  exhibere  con- 
tendentis, medicos  ad  accuratiorem  intestinorum 

perscrutationem  compulit.  Primus  autem  noso- 
logiam  typhi  abdominalis  illustravit  Po miner, 
qui,  permultis  sectionibus  institutis,  in  typho  sic 
dicto  sporadico  semper  exanthematicam  meta- 
morphosin  in  tractu  intestinali  adesse  docuit. 
Nuperiori  aevo  doctrina  de  typho  abdominali 
studiis  multorum  virorum,  ut  Bischoff,  Louis, 
B reto  n ne  au,  Cliomel,  Schoenlein,  nec 
non  sectionibus  institutis  illustrata  et  confirmata  est- 


Nomina  varia  auctores  morbo  nostro  indide- 
runt.  Sunt  enim:  gastroenteritis,  dothienteritis, 
febris  enterico-pituitosa , febris  nervosa  ab  en- 
teritide, febris  intestinalis , febris  nervosa  ga- 
strica, typhus  ulcerosus  intestinalis,  typhus  spo- 
radicus  abdominalis,  typhus  gangliaris. 

SYMPTOMATOLOGIA. 

i 

C^uamquam  typhus  noster  nec  semper  distincta, 
nec  semper  eadem  stadia  offert,  tria  tamen  dis- 
cernere, rationi  consentaneum  esse  videtur. 

Stadium  primum,  gastricum,  catarrhale.  Sym- 
ptomata affectionis  tunicae  mucosae  secundum 
Schoeni  e in  haec  sunt:  facies  abdominalis, 
lingua  flavido-sordido  muco  obducta,  sapor  ama- 
rus, nausea,  non  raro  spontanea  vomituritio,  al- 
vus per  aliquot  dies  tarda,  tum  diarrhoea,  dolor 
regionis  iliacae  dextrae.  Auctore  T rus  en  ano- 
rexia primum,  maxime  constans  symptoma,  regio 
epigastrica  calida,  diarrhoea,  interdum  obstructio 
alvi.  Albers  docet:  nauseam  ingentem,  vomi- 
tum rarum,  saporem  fere  exstinctum,  dolores  ab- 
dominis initio  vagos,  postea  in  regione  iliaca 
dextra  fixos.  P u c h e 1 1 refert  linguam  initio  cre- 
taceam, aut  muco  sordido  obtectam  esse,  sensim 
sensimque  vero  apicem  et  margines  rubros  fieri, 

interdum  linguam  es.se  puram,  abdomen  paulo 
inflatum,  raro  dolorificuin,  etsi  digito  gravius  pre- 
matur. Auctoribus  Wolff  et  Ebermayer  lin- 
gua albide  obtecta,  aut  pura,  rubra,  humida,  do- 
lor gravis,  inflammatorius  in  regione  mesoga- 
strica,  praecipue  iliaca  dextra;  tegumenta  abdo- 
minis tensa,  volumen  ejus  auctum,  raro  vomitus, 
in  plurimis  casibus  obstructio  alvi,  inveniuntur. 


\ 


SYMPTOMATA  FEBRILIA. 

Auctore  S c li  o e n 1 e in  horror,  calor  cum  hor- 
ripilationibus alternans,  postea  calor  mordax, 
pulsus  frequens,  urina  modo  pallida,  modo  ju- 
mentosa,  modo  normalis;  plerumque  exacerbatio 
vespertinis,  remissio  febris  matutinis  horis,  inter- 
dum uno  die  exacerbationes  duae.  Secundum 
Alb  ers  pulsus  frequens,  magis  minusve  durus, 
saepe  irregularis,  urina  rubra,  interdum  flammea, 
cutis  calida,  humida,  sudor  frontis,  facies  rubra. 
Testantibus  Wolff  et  Ebermayer  febris  re- 
fert characterem  synochalem:  pulsus  raro  nimis 
frequens,  plenus  et  durus,  in  plethorieis  homini- 
bus magnus,  plenus  et  frequens,  cutis  calida  et 
turgescens,  dolores  capitis  cum  stupore,  urina 
rubra,  subinflammatoria. 

SYMPTOMATA  NERVOSA. 

Secundum  Schoenlein  sensus  magnae  de- 
bilitatis, ingens  lassitudo  artuum,  capitis  dolores, 
vertigo,  habitus  faciei  peculiaris,  agrypnia,  raro 
tantum  somno  interrupta,  qui  breve  tantum  tem- 
pus tenet  et  gravia  phantasmata  secum  fert,  per 
noctem  deliria  blanda.  Wolff,  qui  stadium 
, primum  inflammationi  et  febri  synochali  tribuit, 
nihil  de  systematis  nervosi  affectione  tradit. 

STADIUM  SECUNDUM,  NERVOSUM, 
ULCERATIONIS. 

Symptomata  affectionis  tunicae  mucosae:  lin- 
gua valde  tumescit,  circa  margines  rubet  et  vix 
exseri  potest;  raro  pura  est,  rubra,  plerumque 
fusco,  aut  nigricante  et  splendente  muco  obdu- 
cta, nec  non  dentes,  labiorum  et  genarum  su- 
perficies interna,  gingiva,  narium  tunica  mucosa 

eodem  modo  tecta.  Diarrhoea  persistit:  initio 

% 

per  diem  alvus  ter  quarterve  excernitur,  postea 
decies  aut  saepius.  Excreta  deponunt  sedimen- 
tum flocculentum,  cui  saepe  major  vel  minor  san- 
guinis venosi  copia  admixta  est  — secundum 
Schoenlein  sedimentum  continet  albumen  et 

calcariam  phosphoricani  — - altera  pars  constat 
ex  muco,  flavescenti  aut  viridi.  Meteorismus 
veliementissimus , dolor  abdominis  plerumque  in 
malignis  casibus  deficit. 

/ 

‘ \ \ 

SYMPTOMATA  FEBRILIA.  ' 

Ariditas  cutis,  ipsarumque  tunicarum  muco- 
sarum maxima,  calor  mordax;  pulsus  admodum 
frequens,  ita  ut  saepe  vix  numerari  possit,  par- 
vus, debilis,  tremulus,  interdum  caprizans,  inter- 
mittens, contra  saepe  retardatus.  Febris  remis- 
siones fere  nullae  adsunt;  urina  turbida,  inter- 
dum intense  opaca,  haud  vero  dissoluta;  respi- 
ratio admodum  impedita;  spiritus  aeque  ac  uni- 
versa cutis  foetet. 

SYMPTOMATA  NERVOSA. 

Maxima  virium  labes,  ita  ut  aegroti  vix  cor- 
pus movere  possint  et  quasi  rigidi  sine  ullo  motu 
supini  cubent;  non  raro  magna  infirmitas  muscu- 
lorum et  pharyngis  et  excretoriorum  organorum, 
qua  fit,  ut  saepe  secessus  urinae  et  faecum 
involuntarii  et  inscii  oriantur;  interdum  retentio 
urinae.  Si  virium  prostratio  ad  majorem  gradum 
exhibetur,  subsultus  tendinum,  floccorum  venatio, 


13 


i 

motus  convulsivi  musculorum  nasi  et  labii  supe- 
rioris observantur.  Aegrotus  in  magnam  incidit 
somnolentiam,  ex  qua  difficulter  excitatur,  stu- 
por adest,  saepe  coma  somnolentum,  deliria  con- 
tinua, interdum  furibunda. 

In  bac  morbi  periodo  maculae  exoriuntur 
exiguae,  colore  rosaceo,  quae  pressioni  cedunt 
et  parum  aut  nihil  super  cutem  eminent;  in  ab- 
domine dispersae,  interdum  in  pectore,  raro  in 
extremitatibus  observantur.  Praeterea  cutis  ad 
ulcerationem  maxime  vergit;  decubitus  et  oris 
et  linguae  ulcera  exoriuntur. 

STADIUM  TERTIUM,  CRITICUM,  EXITUS. 

Si  in  hoc  stadio  morbus  ad  bonum  exitum 
vergit,  omnium  symptomatum  impetus  minuitur; 
lingua  et  tunica  mucosa  oris  et  narium  hume- 
scunt,  arida  et  sicca  cutis  mollescit,  pulsus  mi- 
nus frequens  et  pleniusculus  fit;  diarrhoea  mi- 
nuitur, excrementa,  initio  aquosa,  mox  faecu- 
lenta magis  magisque  ad  normalem  consistendam 
accedunt;  meteorismus  decrescit.  Sopor  transit 
in  placidum  somnum,  ex  quo  expergefactus  ae- 
grotus conscientiam  recuperat.  Raro  morbus 
crisibus  resolvitur;  nonnulli  abscessum,  imo  gan- 

graenam,  alii  sudorem  calidum,  per  totum  cor- 
pus diffusum,  alii  urinam  aquosam,  copiosissi- 
mam cum  sedimento,  salutarem  exitum  inducere 
posse  contendunt.  In  plurimis  casibus  morbus 
lysi  finitur,  semper  autem  tam  tarde,  ut  post  ali- 
quot dies  demum  morbum  esse  judicatum  intelli- 
gere  possimus.  Magna  debilitas  diu  restare 
solet,  quare  timendum  est,  ne  aegrotus  in  mor- 
bum recidat.  Saepe  convalescentia  malis  con- 
secuti vis  protrahitur,  ut  decubitu  et  oedemate 

pedum,  non  raro  vitia  digestionis  remanent. 

# / • . 

Si  morbus  in  mortem  est  transiturus,  omnia 
symptomata  augentur:  lingua  et  tunica  mucosa  j 

v I 

oris  sicciores  redduntur,  respiratio  difficilior  at-  I 
que  stupor  summum  fastigium  assequitur,  totum  i 
corpus  macie  celeriter  conficitur,  lacies  est  de-  { 
foedata,  sudor  frigidus  extremitatum  atque  faciei 
observatur,  dum  trunci  calor  manet  adauctus;  3| 
pulsus  est  frequentissiinus,  mollis,  debilis;  me-  j 
teorismus  summus,  subsultus  tendinum  et  tremor  » 
artuum  oritur;  denique*  mors  praeceps  et  inopi-  [ 
nata  aut  per  apoplexiam  pulmonum,  aut  exliau-  u 
stis  viribus  irruit.  Mors  etiam  inducitur  morbis 
secundariis  : parotitide  exorta,  quae  transit  in  sup-  [d 
purationem,  decubitu  febrique  hectica,  peritoni-  I 

tide,  enterobrosi  et  faecum  in  abdomen  effu- 
sione. 

f , / 

SECTIO. 

In  cadaveribus  typho  abdominali  defuncto- 
rum  glandulas  intestinales  et  inesaraicas  s muta- 
tas invenimus,  sed  tempus,  quo  primae  mutatio- 
nes oriantur,  non  facile  definiri  potest,  quia  fere 
nunquam  primis  morbi  diebus  sectionis  faciendae 
datur  occasio.  Tunica  intestini  mucosa  hominis 
septimo  die  mortui  magis  minusve  laxa  est, 
emollita,  aliis  in  locis  rubra,  cum  sugillationibus 
et  maculis;  corpuscula  inveniuntur  solida,  albida, 
si  partes  vicinae  pallent,  rubra,  si  tela  mucosa 
rubet,  quorum  amplitudo  inter  unam  ad  tres  li- 
neas variat.  Degenerationes  reperiuntur  in  fine 
ilei,  prope  valvulam  Bauhini;  interdum  glan- 
dulae quoque  Brunnerianae  degeneratae  sunt, 
prominent,  plerumque  coni  formam  habent,  su- 
perficies est  glabra,  consistentia  paene  normalis, 
volumen  magis  imminutum,  quam  auctum.  Glan- 
dulae Peyerianae  mutatae  in  planitiem  magis 
porrectae  sunt,  altitudo  est  varia,  margines  extror- 
sum  eminent;  plerumque  formam  habent  ellipticam. 
Glandulae  quoque  mesenterii  saepe  mutatae  ap- 

parent;  rubro  tinctae  colore,  debito  majores,  a 
nucis  avellanae  usque  ad  ovi  gallinacei  magni- 
tudinem accedentes,  partim  molles,  partim  indu- 
ratae. Glandularum  mutatio  ab  iis,  quae  a val- 
vula Bauhini  proxime  absunt,  oriens,  sursum 
ascendit.  In  plurimis  casibus  hae  glandulae  de- 
generatae in  ulcerationem  transeunt;  ulceratae 
colorem  plerumque  coeruleum  ostendunt  et  tan- 
quam  foveae  oculis  apparent;  forma  et  magni- 
tudine valde  inter  se  differunt.  Nonnulla  ulcera 
habent  formam  rotundam,  ambitum  aequalem,  alia 
irregularem,  serratum;  aliorum  margines  sunt 
callosi  et  elati,  aliorum  quasi  dentati,  adesi; 
alia  sunt  magnitudinis  fabae , alia  pollicis. 
Ulcera,  tela  cellulosa  destructa,  ad  membranam 
pergunt  muscularem  et  si  haec  demum  perforata 
est,  peritonaeum  ipsum  aggrediuntur.  Ulcera- 
tionem in  endiabrosin  transiisse,  signis  inflamma- 
tionis vehementissimis  cognoscimus. 

Ulcera  quoque  in  cicatrices  abire  posse, 
multae  confirmant  observationes;  in  aegrotorum 
cadaveribus,  qui  post  unum  vel  duos  menses  a 
morbi  exordio  mortem  obierunt,  margines  ulce- 
rum sunt  plani,  in  mediis  ulceribus  parvae  cer- 
nuntur prominentiae,  granulationibus  similes;  in 

cadaveribus  serius  mortuorum  nullum  fere  inve- 
nimus ulcerationis  vestigium.  Praeter  mutatio- 
nes modo  dictas  interdum  alias  complicationes 
reperimus.  Quae  quidem  sunt:  magna  sanguinis 
copia  in  vasis  cerebri,  nec  non  in  ventriculis  la- 
teralibus, affectio  inflammatoria  tunicae  mucosae 
organorum  respirationis ; hepatis  et  lienis  dege- 
nerationes, ita  ut  lien  saepe  tumescat,  emollia- 
tur et  colorem  mutet,  hepar  fere  semper  emolliatur. 

NONNULLA  DE  NATURA  AFFECTIO- 
NIS TURI  CIBARII. 

/ 

Neumann  affectionem  tubi  cibarii  pro  in- 

\ 

flammatione  sola  habet,  quae  in  stadio  paralytico 
febrium  nervosarum  saepe  exoriri  soleat.  Bi- 
schoff  inflammationem  gangraenescentem  adesse 
judicat.  Ebermayer  vero,  etsi  in  partibus  af- 
fectis rubor  maxime  intensus  affuerit,  sibi  nun- 
quam inflammationem  occurrisse  dicit;  alias  esse 
degenerationes  post  enteritidem,  dysenteriam, 
inflammationes  chronicas  tunicae  mucosae;  in 
typho  abdominali  irritationem  intestini  adesse, 
itaque  adfluxum  sanguinis  ad  hanc  partem.  Se- 
cundum Albers  affectio  localis  est  complicatio, 
orta  ex  constitutione  singulari  organismorum 

morbo  correptorum,  praecipue  eorum,  quorum 
habitus  sit  scropliulosus.  Ulcera  scrophulosa, 
inquit,  eandem  habent  formam,  quam  quae  in  ca- 
daveribus typho  abdominali  defunctorum  depre- 
henduntur. Alii  auctores,  inter  quos  Sclioen- 
lein,  Andral,  Bretonneau,  labem  intesti- 
norum exanthematicae  indolis  esse  contendunt. 
De  eruptione  ipsa,  quando  fiat,  utrum  una  vice, 
an  pluribus,  nil  certi  compertum  habemus.  Cur 
ulcera  in  extrema  ilei  parte  praecipue  reperian- 
tur,  explicari  nequit. 

DE  NEXU  INTER  FEBREM  NERVOSAM 
ET  AFFECTIONEM  INTESTINALEM. 

Medici  omnes  fere  Galli  et  multi  Germani, 
ut  Lesser,  Neu  manu,  malum  intestinale  esse 
causam  proximam  et  unicam  febris  nervosae  pu- 
tant. Nec  non  Bartels  et  Wolff,  quum  in- 
ter febrem  nervosam  primariam  et  secundariam 
discernant,  affectionem  localem  esse  docent  fre- 
quentissimam  causam.  Auctore  Ebermayer 
febris  nervosa  est  reactio  organismi  totius  in 
localem  affectionem,  utrumque  malum  autem  est 
isochronicmn,  et  per  intimum  connexum  alterum 
altero  efficitur.  Secundum  Tru sen,  functionibus 

gangliorum  abdominis  peculiari  modo  laesis,  se- 
cretio tunicae  mucosae  et  glandularum  Peyeri 
et  Brunneri  alienatur,  quo  fit,  ut  glandulae  me- 
senterii cum  venis  vicinis  laborent  et  inde  febris 

exoriatur.  Carus  et  Puchelt  malum  locale 

\ 

et  universale  una  eademque  causa  effici  conten- 
dunt. Auctore  S choenlein  causae  praedispo- 
nentes  tantopere  in  corpus  agunt,  ut,  qualiscun- 
que sit  causa  occasionalis,  morbus  initium  capiat 
et  pro  genio  morborum  epidemico  in  tubo  ciba- 
rio exanthema  proferat.  Horn  et  Harless  e 
systematis  nervosi  affectione  primaria  totum  mor- 
bum exoriri  confirmant.  — 

MOMENTA  AETIOLOGICA. 

\ 

Quamquam  typhus  abdominalis  nulli  aetati 
parcit,  tamen  iis  maxime  infensus  est,  qui  me- 
diam vitae  aetatem  assecuti  sunt.  Sexus  nul- 
lum discrimen  sistere  videtur;  plures  obire  vi- 
ros, quam  mulieres,  nonnulli  asserunt,  sed  huic 
sententiae  multae  observationes  repugnant. 

Externa  momenta:  Exhaustae  vires  nimiis 
corporis  et  animi  laboribus,  excessu  in  venere 
et  onania,  diutino  narcoticorum  usu,  diarrhoea 
protracta,  alimentis  dyspeptis,  abusu  spirituoso- 

rum;  porro  suppressio  functionum  cutis  per  re- 
frigerium, tempestatis  vicissitudines,  aer  atmo- 
spliaericus  corruptus,  aqua  maritima  cum  dulci 
confluens  et  in  lacubus  stagnans.  Quantum  va- 
leant deprimentes  animi  affectus  ad  typhum  gi- 
gnendum, testantur  bella  recentiori  tempore  gesta. 
Quicunque  enim  exercitus  primum  superabatur, 
typho  plerumque  corripiebatur. 

Quo  major  causa  praedisponens , eo  facilius 
causa  occasionalis  morbum  evocat,*  leve  vitium 
diaeteticum,  solum  refrigerium,  unus  animi  affectus 
satis  praebet  momenti  ad  producendum  malum. 
Alii  contagium  defendunt,  alii  negant;  in  eo  au- 
tem omnes  consentiunt,  typhum  abdominalem  non 
solum  sporadicum,  sed  etiam  epidemicum  apparere. 

DIAGNOSIS. 

Semper  typhi  abdominalis  diagnosis  caute 
constituenda  est,  quia  non  solum  multi  morbi, 
praecipue  ordientes,  eadem  prae  se  ferunt  sym- 
ptomata, sed  etiam  in  nonnullis  casibus  affectio 
localis  tam  levis  et  exigui  momenti  est,  ut  ne- 
que dolor,  neque  tensio,  neque  calor  regionis 
iliacae  dextrae  sentiatur,  symptomata  autem  ce- 
rebri affecti  tantopere  eminent,  ut  morbi  sedes 

non  in  abdomine,  sed  in  cerebro  esse  videatur. 
Praecipua  symptomata  haec  sunt; 

1)  dolor  regionis  iliacae  dextrae,  aut  manu 
premente  inductus,  aut  spontaneus;  saepe  autem 
dolor  neque  initio  morbi,  neque  per  totum  de- 
cursum observatur,  praeterea  hunc  dolorem  in 
multis  morbis  febrilibus,  ut  in  inflammatoriis  et 
rheumaticis,  invenimus. 

2)  Diarrhoeae.  Quanquam  plurimi  scripto- 
res, se  semper  initio  morbi  diarrhoeas  obser- 
vasse, contendunt,  tamen  non  raro  alvum  retar- 
datam aut  nihil  alienatam  rep erimus,  et  si  diar- 
rhoeae intrant,  diagnosin  quidem  certiorem  fieri, 
sed  mortem  non  procul  abesse  novimus. 

3)  Quod  vomitum,  linguam  rubram , summam 
anorexiam,  sitim  magnam,  attinet,  fere  in  nullis 
tubi  intestinalis  morbis  deficere  solent. 

4)  Symptomata  febrilia  et  nervosa.  Si  mor- 
bus longius  processit,  ejus  natura  accuratius  de- 
finitur acceleratione  pulsus  tanta,  ut  sub  morbi 
finem  ictus  vix  numerari  possint,  meteorismo  ab- 
dominis, stupore  sensorii,  saepe  sanguinis  ex 
ano  profluviis,  incontinentia  alvi  et  urinae,  ma- 
xima adynamia.  — 

Mulfi  sunt  morbi,  qui  suspicionem  typhi  ab- 
dominalis movere  possUnt, 

1)  Encephalitis  multo  graviora  inflammatio- 
nis symptomata  prae  se  fert,  quam  morbus  no- 
ster. Ab  exordio  deliria  furibunda,  caput  ar- 
dens, facies  rubra,  turgida,  oculi  splendentes, 
pulsus  fortis,  durus,  frequens  apparent,  dolor  au- 
tem regionis  iliacae  dextrae,  stupor,  diarrhoeae 
et  propria  excretorum  indoles  desunt. 

2)  Enteritidis  mucosae  similitudo  cum  typho 
tanta  est,  ut  multi  medici,  praecipue  Galli  utrum- 
que malum  pro  uno  et  eodem  habeant.  In  en- 
teritide dolor,  minus  fixus,  plura  loca  afficere 
potest  et  per  diarrhoeam,  quae  ab  exordio  sym- 
ptoma praebet  constans,  diminuitur;  postea  di- 
arrhoea cum  pertinaci  alvi  obstipatione  alternat 
et  aliam  indolem  exhibet;  symptomata  nervosa 
omnino  desiderantur. 

3)  Gastritis.  Dolor  acutus,  pungens  scoro- 

biculi  cordis,  tactu  et  alimentis,  tam  fluidis,  quam 

* • 

solidis,  augetur;  fere  seinper  nausea  et  vomitus 
observantur,  semper  obstipatio  alvi  pertinacissima, 
pulsus  est  magnus  et  durus,  decursus  plerum- 
que rapidior. 

4)  Febris  gastrica*  Ineunte  typho  dubitari 

potest,  febrisne  gastrica  adsit.  In  hoc  morbo 
lingua  crassius  habet  tegumentum,  oppressio  re- 
gionis gastricae  major  est,  dolores  capitis  qui- 
dem adsunt,  praecipue  regionis  frontalis,  absunt 
autem  vertigo,  deliria  blanda,  stupor.  Elapsis 
aliquot  diebus,  uterque  morbus  vix  confundi 
potest. 

5J  In  phthisi  intestinali  pus  in  faecibus,  do- 
lor abdominis  vehementior  et  intensior,  febris 
hectica  vespertino  tempore,  noctu  sudores  col- 
liquativi  observantur.  Desiderantur  omnia  sym- 
ptomata nervosa. 

PROGNOSIS. 

Prognosis  typhi  abdominalis  ad  malam  po- 
tius quam  ad  bonam  vergit,  initio  certe  dubia 
est;  non  facile  ullum  reperimus  morbum,  qui  ma- 
jorem numerum  eorum,  quos  adgressus  est,  oc- 
cidat. Morbus,  viribus  exhaustis  exortus,  pro- 
gnosin  praebet  pejorem,  quam  causis  atmosphae- 
ricis  inductus ; praeterea  corporis  constitutio  at- 
que aetas  ad  praedicendum  exitum  vel  infau- 
stum, vel  faustum,  magni  sunt  momenti;  juvenes 
enim,  maxime  ad  hunc  morbum  propensi,  mitiore 
plerumque  laborant  gradu  et  rarius  diem  supre- 

mum  obeunt,  quam  aetate  provectiores.  Si  mor- 
bus lente  et  cum  prodromis  accedit,  prognosis 
melior  est,  quam  si  rapide  et  subito  aegrotum 
adoritur;  prognosis  quoque  laetior  affulget,  si 
suetum  sequitur  typum,  quam  si  formam  mutat. 
Magni  ponderis  sunt  diarrhoeae:  faeces  enim 
peculiares  quo  prius  apparent  et  quo  frequentio- 
res,  eo  pejus  augurium;  sanguinis  profluvia  ex 
ano  mali  ominis  sunt.  Respiratio  praeterea  dif- 
ficilis prognosin  multo  reddit  pejorem,  praeser- 
tim, si  pulsus  frequentia  continuo  augetur,  ita  ut 
ictus  vix  numerari  possint;  si  pulsus  autem  su- 
bito cedit,  mors  imminet.  Deliria  ab  exordio 
morbi  vehementia,  continua,  furibunda,  subsultus 
tendinum  perpetui,  nec  minus  coma  grave  et  per- 
tinax, ita  ut  stupidus  aegrotus  nullo  incitamento 
irritetur,  Iethalem  exitum  praesagiunt.  V omitus 
initio  morbi  vehemens  et  aquosus,  indicium  ma- 
lum, sub  finem  autem,  quum  gangraenam  inte- 
stinorum plerumque  indicet,  pessimum  exhibet. 
Complicatio  cum  aliorum  organorum  inflammatio- 
nibus, praecipue  laryngis  et  pulmonum,  magnum 
affert  periculum;  enterobrosis  et  phthisis  inte- 
stinorum, morbum  secutae,  certam  et  inevitabi- 
lem mortem  nuntiant. 

CURATIO. 

Ut  opiniones  de  nostri  morbi  natura,  de  nexu 
inter  morbum  localem  et  febrem  differunt,  ut  de- 
cursus varius  et  mutabilis  est,  ita  quoque  me- 
thodus medendi  variat.  Alii,  malum  intestinale 
non  impugnandum,  sed  viribus  naturae  medica- 
tricis  committendum,  alii  vero,  summum  tubo  ci- 
bario curando  studium  impendendum  esse  censent. 

Licet  morbi  signa  non  semper  certa  sint  et 
exquisita,  plerumque  tamen  initio  gastricae  ad- 
sunt affectiones,  contra  quas  emeticum  semper 
adhibendum  est,  quippe  quod  morbi  vehemen- 
tiam frangat  et  decursum  leviorem  et  breviorem 
reddat.  Nonnulli  commendant  cuprum  sulphuri- 
cum,  alii  radicem  ipecacuanhae,  semper  tamen 
sine  tartaro  stibiato,  quia  boc  medicamentum  fa- 
cile diarrhoeam  efficere  et  ita  morbi  decursum 
perturbare  potest.  Ad  augendam  emetici  effi- 
caciam in  tunicam  mucosam,  in  usum  vocentur 
ipecacuanhae  doses  refractae,  ammonium  muria- 
ticum et  alia  ejusdem  generis  remedia.  De  san- 
guinis detractione  auctores  dissentiunt.  Alii  ve- 
naesectionem  contra  malum  locale  institui  jubent 
et  optimum  effectum  se  vidisse  contendunt,  alii 

omnem  venaesectionis  vim  ad  diminuendam  aut 
supprimendam  tubi  intestinalis  affectionem  ne- 
gant. Experientia  docet,  casus  existere,  in  qui- 
bus detractio  sanguinis  universalis  nequaquam 
negligenda,  alios,  in  quibus  venaesectio  plane 
rejicienda  sit.  In  illis  casibus,  cum  gravibus 
topicis  doloribus  conjunctis,  nunquam  locales  san- 
guinis detractiones  omittendae  sunt;  capite  ma- 
gnis doloribus  fatigato,  hirudines  ad  processum 
mastoideum  aut  ad  frontem  applicandae,  praeterea 
epithemata  frigida  capiti  sunt  imponenda,  quod 
attinet  ad  abdominis  dolores,  hirudines  aut  in 
loco  affecto,  aut  circa  anum  ponantur;  rubefa- 
cientia quoque  insigni  cum  fructu  adbibentur, 
neque  minus  vesicatoria.  Si  primum  stadium  in 
secundum  transire  minatur,  S c h o e nl  e i n aquam 
oxymuriaticain , Neu  manu  acidum  muriaticum 
laudant;  item  acidum  sulphuricum,  phosphoricum 
adhibetur;  Lesser  commendat  hydrargyri  mu- 
riatici mitis  scrupulum  unum  ad  drachmam  dimi- 
diam, etiamsi  diarrhoeae  adsint;  nam  talibus  hu- 
jus medicamenti  dosibus  excretiones  alvi  non  au- 
geri dicit,  sed  comprimi.  Secundum  YVolff 
jioc  remedium  stadio  primo  exeunte,  secundo 
ineunte  detur;  seponatur,  aut  minori  dosi  et  Ion- 

gloribus  intervallis  adhibeatur,  si  stupor  cum  de- 
liriis somno  cedat,  si  lingua  pura,  cutis  humida, 
pulsus  rarior  et  excretiones  alvi  parciores  fiant. 
Alii  pro  hydrargyro  muriatico  miti  praebent  hy- 
drargyrum  muriaticum  corrosivum  fgr.  j in  aq. 
une.  jj  solut.).  Contra  diarrhoeas  et  virium  la- 
bem diversissima  remedia  adhibentur.  Laudan- 
tur china  et  chininum  sulphuricum,  ratanhia, 
gumini  kino,  camphora  cum  gumini  arabico,  fer- 
rum phosphoricum  (Autenrieth),  alumen  cum 
nuce  vomica  (Schoeni  e in),  opium.  Novissi- 
mis annis  plumbum  aceticum,  quod  non  solum 
alvi  secretiones  valde  diminuit,  sed  etiam  destru- 
ctioni tractus  intestinalis  et  virium  celerrimae 
consumptioni  occurrit,  optimo  cum  eventu  a non- 
nullis medicis  est  adhibitum.  Spiritus  ter  per  diem 
gr.  -§■  usque  ad  gr.  \ cum  pulvere  Doweri,  ubi 
diaphoresis  exspectanda  est,  cum  camphora  ex- 
hibet; Nasse  ter  sexies  per  diem  gr.  — -§,* 
seriori  tempore  cum  opio  et  clysmatibus  ex  opio 
et  amylo  paratis.  Urgentibus  gravioribus  signis 
nervosis,  adhibentur  valeriana,  liquor  anunonii 
acetici,  carbonici  (Nasse),  liquor  anunonii  suc- 
cini, Moschus. 

Inter  remedia  adjuvantia  praecipue  utilia  sunt 

balnea  tepida,  lotiones  extremitatum  ex  aqua  et 
aceto,  et  si  stupor  permagnus,  coma  somnolen- 
tum adest,  superfusiones  frigidae.  — Contra 
haemorrhagiam  narium  profusam  et  vehementem 
frigidae  fomentationes  et  narium  obturatio,  con- 
tra haemorrhagias  intestinales  aqua  frigida  et 
glacies  pro  potu,  extractum  ratanhae,  alumen 
cum  nuce  vomica  et  gurnmi  arabico,  clysmata 
mucilaginea  et  adstringentia. 

Perforatione  tubi  cibarii  exorta,  omnia  reme- 
dia vel  parum  prosunt  vel  nihil;  nonnulli  com- 
mendant magnas  opii  doses. 

Omni  modo  decubitus  est  praecavendus,  qui, 
semel  exortus,  maximam  et  strenuissimam  cura- 
tionem postulat,  eo  magis,  si  jam  in  sphacelum 
transiit ; adhibeatur  aqua  calcariae,  aqua  oxymu- 
riatica  ad  lavandum  et  emplastrum  diachylon 
cum  gurnmi. 

Morbo  feliciter  superato,  convalescentia  cum 
maxima  diligentia  est  gubernanda,  quia  facillime 
morbus  fit  recidivus,  aut  aliae  eaeque  gravissi- 
mae tractus  intestinalis  affectiones  exoriri  possunt. 

V I T A. 


IVatus  sum  ego  Guilelmus  Antonius  Let- 
terhaus  Monasterii  anno  MDCCCX1II  patre 
optimo  H e r in  a n n o,  matre  carissima  G e r t r u d a, 
e gente  Trermann,  quos  superstites  pia  mente 
veneror.  Fidei  addictus  sum  catholicae»  Primis 
literarum  elementis  domi  imbutus,  gymnasium 
Monasteriense,  quod  directore  Cei.  Nader- 
mann  floret,  per  sex  annos  frequentavi.  Exa- 
mine, quod  dicunt,  abiturientiura  superato,  in  ea- 
dem urbe  ab  III.  Schlueter,  t.  t.  rectore  ma- 
gnifico, civibus  academicis  adscriptus  scholas, 
quae  ibi  habentur  de  rebus  philosophicis,  fre- 
quentavi liasce:  III.  Esser  de  logice,  111. 

vS  chluet  er  de  Taciti  Germania  et  annalibus, 
IU.  Roling  de  physice  et  astrognosia;  Beat. 
Bodde  de  chemia  experimentali,  111.  Schlue- 


ter  de  psychologia.  Deinde  adii  institutum  me- 
dico -chirurgicum,  t.  t.  directore  Beat.  Bodde 
florens,  et  has  audivi  lectiones  chirurgicas  et 
medicas:  anatomiam  generalem  et  specialem  Cei. 
Tourtual  et  Cei.  Riefenstahl,  qui  etiam 
cadavera  rite  secandi  artem  me  docuerunt;  pa- 
thologiam  et  therapiam  tam  generalem,  quam 
specialem  111.  Busch,  chirurgiam  Cei.  Klat- 
ten,  physiologiam  Cei.  Haindorf,  rem  herba- 
riam et  zoologiam  Cei.  Becks,  materiam  me- 
dicam Cei.  Wirtensohn. 

Autumno  anni  MDCCCXXXIII  universita- 
tem Fridericam  Guilelmam  Rhenanam  petii,  ibi- 
que  ab  111.  Brandis,  1. 1.  rectore  magnifico,  in- 
ter cives  academicos,  ab  111.  May  er,  t.  t.  de- 
cano spectabili,  inter  medicinae  studiosos  rece- 
ptus, per  duos  annos  hisce  praelectionibus  in- 
terfui. ' 

Cei.  Win  dis  clima n n de  physiologia  , III. 

Harless  de  materia  medica,  111.  Wutzer  de 
’ oculorum  morbis,  de  arte  fascias  rite  applicandi, 
de  operationibus  chirurgicis,  nec  non  interfui 
ejus  exercitationibus  clinicis  chirurgicis  et  oph- 
thalmiatricis ; Cei.  Albers  de  pathologia  spe- 
ciali, de  pathologia  et  therapia  morborum  sy- 


philiticorum,  et  (le  medicina  forensi;  111.  K ili  an 
de  arte  obstetricia. 

Autumno  MDCCCXXXV  ad  celeberrimam 
universitatem  Fridericain  Guilelmam,  quae  Bero- 
lini  floret,  me  contuli  et  a t.  t.  rectore  magnifico 
111.  Busch  civibus  academicis  adscriptus  et  a 
facultatis  medicae  decano  spectabili  111.  Muel- 
ler  in  facultatis  Albuin  relatus  sum.  Ab  eo 
inde  tempore  interfui  exercitationibus  clinicis  me- 
dicis Cei.  Wolff  et  111.  Bartels,  chirurgicis 
Bl.  Rust,  ophthalmiatricis  Bl.  Juengken. 

Quibus  omnibus  viris,  maxime  de  me  meri- 

tis,  gratias  quam  maximas  habeo  semperque 
habebo. 

Jam  vero  tentaminibus,  tam  philosophico  quam 
medico,  et  examine  rigoroso,  rite  superatis, 
spero  fore  ut,  dissertatione  et  thesibus  defensis, 
summi  in  medicina  et  chirurgia  honores  in  me 
conferantur. 

THESES. 


1.  Ulcera  ilei  causam  proximam  sistunt  typhi 
abdominalis. 

2.  Tunicae  corneae  indoles  est  organica. 

3.  Amputatio  mammae  carcinomatosae  rejicienda. 

4.  Pleuritis  vera  simplex  existit. 

